gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt pt gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Beramendi, Premio de Ensaio do Ministerio de Cultura
Venres, sexta feira, 30 de setembro de 2022
POR 'DE PROVINCIA A NACIÓN'
O galardón, dotado con vinte mil euros, premia a mellor obra publicada en 2007 en calquera das linguas do Estado.
M.S.P. - 13:50 17/10/2008
Tags: beramendi ensaio premio xusto beramendi
En Da Provincia á Nación (Xerais, 2007), Xusto Beramendi percorre a través de máis de 1200 páxinas a historia do galeguismo político e das súas reivindicacións, dende o século XVIII até hoxe. A ambiciosa obra, que de seguro ficará como referencia nos vindeiros anos, foi recollendo numerosos recoñecementos ao longo do ano, entre eles o Pedrón de Ouro, o Premio da Crítica, os premios Irmandade do Libro, os premios da AELG, mentres que foi finalista nos galardóns entregados pola Asociación de Editores.
Resulta gratificante, e até certo punto sorprendente, que nun momento de enconado debate identitario, o Ministerio de Cultura recoñeza a través do Premio Nacional de Ensaio precisamente unha obra que debuxa a construción do pensamento nacionalista periférico e da propia nación galega. O galardoado manifestou, de feito, a súa sorpresa polo premio, e cualificou de boa noticia que por primeira vez un libro en galego gañe este premio. Beramendi destacou, asemade, que o xurado premiase unha obra sobre o nacionalismo galego. O xurado do premio foi presidido polo director xeral do libro, Rogelio Blanco, e estivo conformado por, entre outros, José María Pozuelo, Paula Izquierdo e os gañadores das dúas últimas edicións, José González e Celia Amorós.
A súa análise parte do século XVIII, un periodo pouco estudado á hora de sentar as bases do pensamento galeguista, ""Non é que eu considere que o galeguismo político comece no XVIII", dicía nunha entrevista publicada coincidindo coa publicación do libro", "comeza nos anos corenta do século XIX. Pero estudar os anos finais do Antigo Réxime ten a vantaxe de coñecer que condicións obxectivas había en Galiza que favorecesen ou que entorpecesen o posible desenvolvemento dun movemento reivindicador de Galiza".
No libro defende a hipótese de que o pensamento nacionalista galego é "peculiar" pois é un movemento "moi precoz, e ademais xorde nunhas coordenadas ideolóxicas da esquerda liberal, o que non era frecuente en Europa". Beramendi explica isto na desgaleguización que sufriu a igrexa a partir do século XVI, "isto impide que á hora de opoñerse á revolución liberal colla unha vía de nacionalismo galego tradicionalista, porque para iso tería que asumir unha galeguidade que rexeita".
Beramendi analiza tamén o fracaso no proceso de construción nacional española, debido á condución que deste proceso fan a igrexa e outros sectores de ideoloxía conservadora, "a nación española vaise convertendo en algo cada vez menos atractivo para as clases medias e sobre todo para as clases traballadoras". Afonda igualmente na conversión do nacionalismo galego en movemento de masas, un paso que sitúa no tardofranquismo, na creación de UPG e PSG.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto